Fem interessante danske spil gennem tiderne

Kaptajn Kaper i Kattegat:

Dette sørøverspil blev udviklet af Peter Ole Frederiksen i de tidlige firsere, og det bliver ofte betegnet som det første danske computerspil. Spillet var ikke ligefrem nogen økonomisk succes for Frederiksen, men det var med til at sætte gang i hele den danske spiludviklingsscene.

Skærmtrolden Hugo:

Det er svært at komme uden om Hugo i den danske spilhistorie, lige siden han rullede over de danske TV-skærme tilbage i 1991. Siden dengang er der udgivet mere end 30 spil med skærmtrolden på alle mulige platforme.

Hitman:

Hitman er klart den mest velkendte danske spilserie nogensinde, og den satte en helt ny standard for, hvad dansk spiludvikling kunne. Historien om den koldblodige lejemorder Agent 47 har kørt siden år 2000, og spillene kan stå side om side med de største internationale udgivelser i produktionsværdi og kvalitet.

Subway Surfers:

Originalt er det måske ikke, men dette mobilspil fra Kiloo og SYBO Games er velproduceret og ramte virkelig plet på det mobile marked, som ellers er utroligt svært at gøre sig bemærket på. Spillet er nu et af de mest downloadede spil nogensinde med over en milliard gange på verdensplan.

Limbo:

Det er selvfølgelig umuligt at komme uden om Playdeads kritikerroste første spil, som bragede igennem på indie-scenen med sin sort/hvide noir-stil, som ikke lignede noget, vi havde set før. Det gjorde det tydeligt, at mindre udviklere sagtens kan gøre sig gældende internationalt.

Vis mere